**Sanglege**

**Bro bro brille**Vælg to der skal være broen. De to aftaler i al hemmelighed, hvemder er sol og måne (eller æble og pære). De to stiller sig med løftede arme, som danner en bro, som de andre kan gå igennem, mens de synger. De andre danner en kæde, hvor de holder hinanden på skuldrene. Når man når til "og putter ham i gryden", sænker sol og måne armene og fanger en fra kæden. Den tilfangetagne bliver spurgt, om enten at være sol eller måne og svarer, uden at de andre hører det, og stiller sig bagved sit valg.

Når den sidste er blevet fanget kommer den store styrkeprøve. Læg en snor på gulvet mellem solen og månen. Solen og månen holder hinanden i hænderne og dem der står bag solen, lægger armene om livet på den foran og ligeledes på månens side. Det hold der først får trukket de andre over på den anden side af snoren har vundet.

**Først den ene vej og så den anden vej**Stil jer to og to overfor hinanden. Når i synger "først den ene vej og så den anden vej" kører man underarmene omkring hinanden, først den ene vej og så den anden vej. Ved "tju og tju" trækkes armene bagud to gange, og ved "skoma’rdreng" klappes tre gange. Ved "Skoma’rdrengen er et svin, for han drikker brændevin" tager man hinanden under højre arm og danser rundt og ved "drikker" tager man venstre hånd op til munden, mens man stadig danser rundt.

**Rits Rats Filiong-gong-gong**Stil jer to og to overfor hinanden. Ved første vers klapper man to gange og tager hinanden under højre arm og danser rundt mens man synger. Ved andet vers gør man det samme, men skifter arm, når man danser rundt. Ved tredje vers har man hænderne i siden og sætter skiftevis det venstre og højre ben ud til siden med et hop.  Ved “Tralalala …” danser man rundt sammen.

**Skæve Thorvald**

**Per Syvspring**|: Har I aldrig set Per Syvspring danse :|
I tror, han ikke danse kan,
men han danser som en adelsmand. Og det var en.
2. ...og det var en, og det var to. Osv.

Start med kreds og gadedrengehop - og denne rækkefølge:
1. Højre hånd mod højre kind
2. Venstre hånd mod venstre kind
3. Højre knæ i gulvet, stadig med hånd på kind
4. Venstre knæ i gulvet, stadig med hånd på kind
5. Højre albue i gulvet
6. Venstre albue i gulvet
7. Slå en kolbøtte.

**Så går vi rundt om en Enebærbusk**Stil jer i en rundkreds. Under første vers går alle rundt i kredsen. Alle står stille, mens man med hænderne laver bevægelser, der viser hvordan man vasker tøj, skyller, tørrer, ruller, stryger og skurer. Mellem hvert vers gentages første vers med en ny ugedag, mens alle går rundt igen. Under sidste vers går I to og to sammen med hinanden under armene og går rundt i kredsen.

**Den lille englænder**

|  |
| --- |
| Opstilling: To rækker mod hinanden |
| **Tur** | **Reprise** | **Beskrivelse** |
| 1. Tur | 1. Reprise | Rækkerne går mod og fra hinanden.  |
| 1. Tur | 1. Reprise | De par, der står overfor hinanden tager hinanden i hænderne og drejer rundt mod uret. Dette gentages med uret.Herefter går parrene rundt om hinanden "dos a dos" det vil sige med man går rundt om hinanden med ryggen mod hinanden, mens man holder armene over kors foran sig. |
| 1. Tur | 2. Reprise | Det første par tager hinanden med lange arme og danser med sideløbstrin hurtigt hele vejen ned for enden af rækken og tilbage igen mens alle øvrige klapper i takt. |
| 1. Tur | 2. Reprise | Det første par går ned med ryggen mod sin række og trækker hele rækken med rundt i salen. Når man kommer ned for enden dannes port, og resten af rækken går igennem porten og tilbage til sin plads, hvorefter man starter forfra. Første par er nu blevet nederste par. Man bliver ved til hele rækken har danset som første par. |

 **Buggi-vuggi**Stil jer i en rundkreds med ansigtet mod midten. Man laver de bevægelser, der står i sangteksten. Når der synges “så gør vi boogie woogie” tager man hænderne under hagen og vipper. Ved “Hey” strækker man den ene arm i vejret. Ved “åh boogie woogie woogie” går man rundt i en kæde med hænderne på hinandens skuldre først den ene vej og så den anden vej.

**Jeg gik mig over sø og land**Stil jer i en rundkreds med hinanden i hænderne og gå rundt mens I synger. Ved "jeg har hjemme i trampeland" tramper alle, og ved "Pegeland" peger alle, og ved "hinkeland" hinker alle osv.